Ansøgning til Effektiviseringspuljen fra børn- og familieområdet 
Sagsfremstilling 
17.    Ansøgning til Effektiviseringspuljen fra børn- og familieområdet  
                                                                                                                        Åbent 
Sagsnr.: 326-2014-118858     J.nr.: 27.00.00            Mike Kjær.: 326-2014-323454 
  
[adresse] 
Fagcenter Børn og Familie har fremsendt en ansøgning til Effektiviseringspuljen vedrørende Innovation med henblik 
på støtte til at gennemføre implementeringen af metoden " Samarbejde Om Sikkerhed" (SOS).  
  
SOS er et innovations- og effektiviseringstiltag i Fagcenter Børn og Familie, hvor der gennem faglighed og 
systematik skal sættes fokus på effektivisering i arbejdet med de børn og unge, hvor der er et anbringelsesgrundlag. 
  
Tiltaget har både til formål at understøtte, at flere børn og unge bor hos deres familie og går i dagtilbud/skole i deres 
lokalområde, samtidig er der en klar forventning til, at det i højere grad skal gøre det muligt at investere i fremtiden 
således, at der på sigt vil ske et fald i antallet af anbringelser. 
  
SOS metoden kaldes også "den løsningsfokuserede metode". Formålet er at involvere barnet og alle væsentlige 
personer i barnets netværk via samarbejde. Fokus er på at udarbejde sikkerhedsplaner for barnet. I arbejdet med 
SOS er målet, at barnet og alle personer omkring barnet involveres i udarbejdelsen af sikkerhedsplanen, der kan 
lede fokus fra bekymringer, problemer og risiko - til ressourcer, løsninger og sikkerhed.  
 
 
Det innovative element i implementeringen af SOS-metoden er, at der i tiltaget gøres op med vanetænkningen. Det 
er således målet at komme ud over småjusteringer og tilpasninger i arbejdet, hvor der ofte gøres mere af det 
samme med en deraf følgende lille ændring i resultatet. 
Tiltaget skal i stedet gøre det muligt at formulere en vision, der er holdbar og realiserbar, og det er vigtigt, at tiltaget 
har et konkret indhold og kan danne afsæt for indgriben og/eller handlinger i praksisfeltet. 
  
Det konkrete projekt består af to dele.  
Den første del kan betragtes som et pilotprojekt med udgangspunkt i seks familier, hvor SOS metoden anvendes 
med henblik på hjemgivelse fra anbringelse. Erfaringer viser, at det er i dette arbejde, der er mulighed for at skabe 
den mest optimale motivation hos familierne samt læring for de medarbejdere, der i samarbejde med 
sikkerhedskonsulenterne skal løse opgaven og senere hen i processen stå for videndeling og implementering af 
metoden i Fagcenter Børn og Familie. 
  
Når arbejdet med de seks familier er udfaset, starter projektets anden del, hvor der indgår fire nye familier. Metoden 
anvendes i denne del med henblik på at undgå anbringelse. 
  
Efter de to faser vil projektet overgå til en del af driften, hvilket vil sige, at den sikkerhedsgruppe, der er oplært til at 
varetage arbejdet omkring sikkerhedsplaner, fortsætter med fokus på oplæring af flere rådgivere i Fagcenter Børn 
og Familie, med henblik på at sikre en god og varig forankring. 
  
Til implementeringen af metoden anvendes bistand fra firmaet "Sikkerhedskonsulenterne", der arbejder med 
forskellige aspekter af den løsningsfokuserede metode indenfor området med udsatte børn og unge.  
  
Der ansøges om i alt 1 mio. kr. til gennemførelse af projektet. 
Midlerne skal dække finansiering af udgifterne til [adresse], hvilket udgør 724.000 kr. samt 276. 000 
kr. til yderligere medarbejderressourcer i projektperioden på otte måneder. 
  
Det vurderes, at denne investering i projektet vil medvirke til et besparelsespotentiale på kr. 580.000 i budgetår 
2015, fratrukket udgifterne til implementeringen af projektet. Der vurderes, fra budget 2016 og fremadrettet, at være 
en årlig besparelse på kr. 1.2 mio. 
  
BEHANDLING 
Direktionen, Økonomiudvalget, Kommunalbestyrelsen. 
  
INDSTILLING 
Børne- og kulturdirektøren indstiller, at ansøgningen imødekommes med henblik på at understøtte processer, der 
kan skabe balance i budgettet på børn- og familieområdet. 
  
ØKONOMISKE KONSEKVENSER 
Der er i budget 2015 og 2016 afsat yderligere 7,5 mio. kr. pr. budgetår til børn- og familieområdet med henblik på at 
opnå balance i budgettet i 2017. 
Dette projekt er et led i handleplanen for at nedbringe udgifterne på børn- og familieområdet. Projektet vurderes at 
medvirke til en årlig besparelse på kr. 580.000 i 2015, hvor udgiften til implementeringen af projektet afholdes. 
Projektet vurderes herefter fra budgetår 2016 og fremefter at medvirke til en årlig besparelse på kr. 1.2 mio. med 
udgangspunkt i det beskrevne antal sager.  
  
Imødekommes ansøgningen nedskrives Effektiviseringspuljen vedrørende Innovation med det bevilgede beløb. 
Direktionens møde den 15. oktober 2014: 
Direktionen vedtog at anbefale børne- og kulturdirektørens indstilling. 
Direktionen ønsker at følge projektet og dets resultater. 
Økonomiudvalgets møde den 22. oktober 2014: 
Udvalget vedtog at anbefale Direktionens indstilling. 
  
Bilag 
  
  
  
  
  
Kommunalbestyrelsens møde den 29. oktober 2014: 
Kommunalbestyrelsen vedtog at godkende Økonomiudvalgets indstilling. 
Ansøgning til effektiviseringspuljen, [adresse] 
326-2014-303373 
